ΑΝΑΚΟΙΝΩΣΗ ΔΗΜΟΚΡΑΤΙΚΗΣ ΠΑΝΕΠΙΣΤΗΜΟΝΙΚΗΣ ΚΙΝΗΣΗΣ ΣΥΝΕΡΓΑΖΟΜΕΝΟΙ ΓΙΑ ΤΙΣ ΕΚΛΟΓΕΣ ΤΟΥ ΙΑΤΡΙΚΟΥ ΣΥΛΛΟΓΟΥ ΛΑΡΙΣΑΣ
ΕΥΧΑΡΙΣΤΟΥΜΕ τους εκατοντάδες συναδέλφους που άντεξαν τις πιέσεις και τελικά μας ψήφισαν σε αυτές τις εκλογές, αγγίζοντας σχεδόν τις 600 ψήφους.

Η παράταξή μας έχει μεγάλη άνοδο σε ψήφους και ποσοστά, σε αντίθεση με τη μεγάλη μείωση σε έδρες και ποσοστά της ΝΙΚΙ, της κυβερνητικής παράταξης.
Στείλαμε ηχηρό μήνυμα στην κυβέρνηση και στον υπουργό υγείας για τις άθλιες συνθήκες που επικρατούν στη δημόσια και στην ιδιωτική υγεία.
Μας γεμίζει συγκίνηση, αλλά και ευθύνη, η καθολική συμμετοχή των νέων ιατρών, γνωρίζοντας με δεδομένα ότι στις νεότερες ηλικίες ήμασταν πρώτοι, εκλέγοντας για 4η φορά ειδικευόμενο ιατρό.
Σε αυτή τη μάχη που χάσαμε, ήρθαμε αντιμέτωποι με τους ομίλους υγείας, διοικητές, βουλευτές, παράγοντες αυτοδιοίκησης και σκληρούς κυβερνητικούς μηχανισμούς. 

Γνωρίζουμε πόσο δύσκολο ήταν και πόσο σθένος χρειάστηκε για την κάθε ψήφο που έφτασε στην κάθε κάλπη για το συνδυασμό μας.
Σταθήκαμε στο ύψος μας και κρατήσαμε τον πολιτικό μας πολιτισμό.
Αντιλαμβανόμαστε την υπεροχή μας στα νοσοκομεία της πόλης και τα κέντρα υγείας.

Αλλά, αναγνωρίζουμε και την ευθύνη που έχουμε απέναντι στους συναδέλφους ιδιώτες ιατρούς, κάνοντας την αυτοκριτική μας, που δεν σταθήκαμε στο βαθμό που θα θέλαμε δίπλα τους, τα προηγούμενα χρόνια.

Υποσχόμαστε ότι στη νέα μας θητεία, θα δώσουμε ακόμα πιο σκληρή μάχη απέναντι στη μείωση της φορολογίας και την κατάργηση του clawback.

Δώσαμε μια δύσκολη και άνιση μάχη, χωρίς να επιτευχθεί η ανατροπή.
Αυτό δε σημαίνει ότι χάθηκε ο πόλεμος και πως θα σταματήσουμε τις μάχες.

Οι πανηγυρισμοί της ΝΙΚΙ για τις έδρες και τα ποσοστά που χάνει 2η συνεχόμενη φορά (2022( -1 έδρα και -10,8% στο ΔΣ, 2026( -2 έδρες και -13,5 % στο ΔΣ), ΔΕΝ ΜΠΟΡΟΥΝ ΝΑ ΚΡΥΨΟΥΝ ΤΗΝ ΑΛΗΘΕΙΑ.
ΓΙΑ 28 ΨΗΦΟΥΣ ΔΕΝ ΒΓΑΛΑΜΕ 5Η ΕΔΡΑ ΚΑΙ ΓΙΑ 70 ΨΗΦΟΥΣ ΘΑ ΒΓΑΖΑΜΕ 5Η ΕΔΡΑ ΚΑΙ Η ΝΙΚΙ ΘΑ ΕΧΑΝΕ ΤΗΝ ΑΥΤΟΔΥΝΑΜΙΑ (6 ΕΔΡΕΣ ΝΙΚΙ, 5 ΔΗΠΑΚ).
Για τις 4 παραπάνω ψήφους που βρέθηκαν στις κάλπες, γνωρίζουμε ακριβώς τι έγινε. Χαρακτηριστικά, η δικαστική αντιπρόσωπος το θεώρησε «πρωτοφανές γεγονός».
Έχει ξανασυμβεί το 2014 και παλαιότερα.

Δεν προχωρήσαμε σε ένσταση γιατί θεωρήσαμε ότι δεν θα αλλάξει το αποτέλεσμα.

Οι συνάδελφοι-υποψήφιοι της ΝΙΚΙ που δεν εκλέχθηκαν, οριακά, αξίζει να το μάθουν.

Γι’ αυτό και ανακοινώνουμε 4 ψήφους λιγότερες.
Έχουμε μεγάλη άνοδο της συμμετοχής και η ΝΙΚΙ χάνει 2 έδρες. Αυτό λέει πολλά…

Η ΔΗΠΑΚ Συνεργαζόμενοι εμφάνισε άνοδο παντού!
Έχουμε ΑΝΟΔΟ:

1. 128 ψήφων στο Δ.Σ.
2. 198 ψήφων στην Εξελεγκτική Επιτροπή

3. 173 ψήφων στο Πειθαρχικό
4. 92 ψήφων στον Π.Ι.Σ.

Γιατί για εμάς όλες οι κάλπες, για όλα τα όργανα είναι σημαντικές, καθώς δεν θεωρούμε ότι πρόκειται για διακοσμητικά στοιχεία.

Το μέσο ποσοστό της ΝΙΚΙ σε όλες τις κάλπες είναι 51%, ενώ της ΔΗΠΑΚ Συνεργαζόμενοι σχεδόν 38% (διαφορά περίπου 13%)

Στις προηγούμενες εκλογές του 2022, το μέσο ποσοστό της ΝΙΚΙ ήταν 65% και της ΔΗΠΑΚ Συνεργαζόμενοι 35% (διαφορά 30%).
Για αυτό, λοιπόν, ας σταματήσουν τις πονηριές, βγάζοντας τα ποσοστά επί των εδρών, με στόχο να ζημιώσουν την εικόνα μας.

Πλέον, νιώθουν την ανάσα μας και το ξέρουν και θα τη νιώθουν σε κάθε τους βήμα.

Παραμένουμε πεισματάρηδες στη μάχη, μέχρι τέλους!

Διεκδικούμε:

-κατάργηση clawback
-μείωση της φορολογίας για τους ιδιώτες ιατρούς

-αύξηση χρηματοδότησης για την υγεία

-διπλασιασμός μισθών-συντάξεων
-δραστική μείωση της εισφοράς προς το Σύλλογο 

Καμία μέρα χαμένη για την δικαίωση των αγώνων μας!

